Tragedia de la Crevedia a lăsat în urma sa peste 50 de oameni, majoritatea pompieri, răniți, trei persoane decedate, și multe semne de întrebare, cel puțin până astăzi, când a fost publicat raportul oficial din care aflăm care a fost cauza oficială a exploziei de la Crevedia. Specialiștii de la INEC, care au publicat raportul, spun că situaţia e îngrijorătoare. O reacție a avut și avocatul Adrian Cuculis, care a tranșat totul mult mai sumplu, spunând că totul s-ar rezuma la bani. Citește mai departe și află care este cauza oficială a exploziei de la Crevedia.
Inconștiența unora, în amestec cu lipsa de interes a autorităților, sunt ingredientele tragediei produse la Crevedia, prin explozia unei stații GPL, care a dus la moartea a trei persoane și rănirea gravă a cel puțin 50 de pompieri.
În urma primelor investigații ieșeau la lumină extrem de multe nereguli, atât din partea proprietarilor stației, cât și în rândul autorităților care ar fi trebuit să controleze și să închidă definitiv activitatea la stația de GPL din Crevedia.
În cele din urmă, au fost demarate inspecțiile de specialitate, făcute de cei de la Institutul Național de Expertize Criminalistice (INEC), care au publicat, în cele din urmă, raportul final al texploziei de la Crevedia. O primă concluzie a araportului este că scurgerea de gaze a fost principala cauză, aceasta producându-se în timpul manevrelor de transfer între cele două autocisterne aflate în curtea depozitului.
Același raport vorbește pe larg de echipamentele folosite de angajați, toate nefiind omologate. Specialiștii INEC spun că este vorba de acele pompe de transvazare și care nu aveau partea de etanșeizare corectă la monarea lor pe gurile rezervoarelor celor două autocisterne. Această concluzie se regăsește și într-un alt raport tehnic, realizat de specialiștii INSEMEX, un raport de peste 400 de pagini care dau în detaliu tot ceea ce s-a întâmplat la depozitul de la Crevedia.
O reacție pe marginea acestui nou raport care rpezintă cauza oficială a exploziei de la Crevedia, a avut-o și Adrian Cuculis care declară:
"Din punctul meu de vedere putem subsuma tragedia de la Crevedia la un singur cuvânt: "bani". Transvazarea se făcea cu o pompă de debit mare pentru a descarcă dintr-o cisternă în altă cantitatea de GPL și pentru a "eficientiza" timpii", a fost reacția avocatului Adrian Cuculis, conform Antena 3 CNN.
După explozia de la Crevedia s-a aflat și cine sunt proprietarii stației, și anume Ionuț Doldurea, fiul primarului din Caracal, și pe cea a asociatului său. Primarul Doldurea și fiul său mai dețin și alte astfel de stații în țară.
Odată cu ancheta în desfășurare, atât fiul prmarului, cât și asociatul acestuia, Cosmin Stângă, aveau să fie arestați, procurorii trecând și la măsura de sechestru asupra bunurilor acestora. La acest moment cei doi se află sub ancheta în desfășurare a procurorilor, fiind acuzați de de distrugere din culpă.